بياع العرقسوس

بياع العرقسوس هى مهنه موجوده فى مصر بشكل مكثف بأدواته المميزة و هو الابريق الزجاجى أو النحاسى كبير الحجم اللى اتصنع خصيصا ليحافظ على برودة العرقسوس طول اليوم، ويحمله بحزام جلدى عريض يحيط بالخصر ويتدلى منه اناء صغير للأكواب، فى الوقت نفسه يمسك بيده اليمنى صاجين من النحاس يصدران صوت مميز ويحمل فى يدهالشمال ابريق بلاستيك صغير مملوء بالماء لغسل الأكواب اللى استبدلت بالأكواب البلاستيكيه، واحيانا يرتدى بائع العرقسوس طربوش فوق رأسه للفت الأنظار ليه ودلالة على اعتنائه بنفسه.

شفا وخمير يا عرقسوس وبارد وخمير وتهنى يا عطشان.. دى العبارات اللى بيغنيها بائع العرقسوس للاعلان عن شراب عرف من القدم بمذاقه الحلو، اللى يقبل عليه الكبار والصغار، خصوصا فى شهر رمضان و فى فصل الصيف لما تشتد حرارة الجو ويزداد احتياج الجسم للسوائل، و كتير يتناوله المسلمين بعد أذان المغرب، خصوصا فى الأحياء الشعبيه، لكنه يبقى شرابا يقبل عليه الفقرا والأغنياء.

تصنيف:مهنى